Program ďalšieho rozvoja ochrany obyvateľov Slovenskej republiky
 proti chemickým zbraniam do roku 2007

I. Úloha programu

	Hlavnou úlohou “Programu ďalšieho rozvoja ochrany obyvateľov Slovenskej republiky proti chemickým zbraniam do roku 2007” je prijať komplexné organizačné, technické, materiálne, finančné a ostatné opatrenia s cieľom minimalizovať následky napadnutia chemickými zbraňami na obyvateľoch, zvieratách a životnom prostredí, ale aj vytvoriť a pripraviť špecializované tímy určené  na prvý zásah. 
	Udalosti, pri ktorých  môže nastať zasiahnutie osôb toxickou chemickou látkou 
a) 	mimoriadna udalosť pri preprave toxických chemických látok, 
b) 	mimoriadna udalosť na pracoviskách používajúcich toxické chemické látky, 
c) 	chemický terorizmus s použitím toxických chemických látok 
d) 	použitie chemických zbraní v čase vojny,
pričom môže dôjsť ku kontaminácii ovzdušia (plynom, aerosolom ), kontaminácii potravín, vodných zdrojov a kontaminácii povrchov a priestorov. 

II.	Základné pojmy

1.	Systém protichemickej ochrany tvoria organizačné a technické opatrenia na zabezpečenie varovania obyvateľstva a vyrozumenia určených osôb, nepretržitého pozorovania a monitorovania, individuálnej a kolektívnej ochrany a na obmedzenie a odstránenie následkov napadnutia chemickými zbraňami.
2.	Chemická zbraň, samostatne alebo v kombinácii 
a) toxická chemická látka a jej prekurzor, s výnimkou tých prípadov, keď sú určené pre účely nezakázané  zákonom, pokiaľ sú ich druhy a  množstvá v súlade s týmito účelmi,
b) munícia a zariadenia, špeciálne určené na usmrtenie alebo iné poškodenie zdravia prostredníctvom toxických vlastností toxických chemických látok uvedených v bode a), ktoré sa uvoľňujú v dôsledku použitia tejto munície alebo zariadenia,
c) akékoľvek zariadenie, špeciálne určené na bezprostredné použitie v súvislosti s použitím chemickej munície a zariadení uvedených v bode b),
3.	Toxická chemická látka je akákoľvek chemická látka, ktorá môže prostredníctvom svojho chemického pôsobenia na životné procesy zapríčiniť smrť, vyvolať dočasnú nevládnosť alebo trvalé následky ľuďom alebo zvieratám, 
4.	Prekurzor je akákoľvek chemicky reagujúca látka, ktorá sa ľubovoľným spôsobom podieľa na ktoromkoľvek štádiu výroby toxickej chemickej látky,
5.	Použitie chemických zbraní v čase vojny má za cieľ spôsobiť straty na obyvateľoch, zvieratách a poľných kultúrach, narušiť bežný chod života a ekonomiky, zničiť protivníka, znížiť jeho bojaschopnosť alebo spomaliť činnosť jeho síl vytvorením rozsiahlych kontaminovaných priestorov.
6.	Použitie chemických zbraní teroristickým spôsobom má za cieľ narušiť bežný chod života a ekonomiky štátu, spôsobiť závažné straty na životoch a zdraví obyvateľov, zvierat a na poľných kultúrach s prvkami psychologického zastrašovania skupín obyvateľov a vytvárania paniky organizovanými spoločenskými skupinami alebo jednotlivcami zvlášť zavrhnuteľným spôsobom.
7.	Špecialisti prvého zásahu: je skupina zložená z odborne pripravených a materiálne vybavených odborníkov, určených na prvý zásah po použití toxickej chemickej látky teroristickým spôsobom.

III. Prevencia

1. Zabezpečiť osvetu obyvateľov v ochrane proti použitiu chemických zbraní.
				Zodpovední :	Ministerstvo školstva SR
						Ministerstvo zdravotníctva SR
						Ministerstvo vnútra SR
						Ministerstvo obrany SR
						Ministerstvo hospodárstva SR
						Ministerstvo dopravy, pôšt a telekomunikácií SR
				Termín : 	trvale

2. Zabezpečiť  vykonanie  analýzy  rizík ohrozenia   obyvateľov  a  objektov   ako  možných  cieľov chemického terorizmu.
				Zodpovední :	Ministerstvo vnútra SR
				Termín : 	do 30.6.2003

3. Zabezpečiť  kontrolu  opatrení   kolektívnej  ochrany  vyplývajúcich  z  vykonanej   analýzy  rizík ohrozenia obyvateľov a objektov s vysokou koncentráciou  osôb  ohrozených  v  prípade použitia  chemických zbraní teroristickým spôsobom.
				Zodpovední :	Ministerstvo vnútra SR
				Termín : 	trvale

4. Zúčastňovať sa výmeny informácií o chemickom terorizme na medzinárodnej úrovni.
                                                Zodpovední:   Ministerstvo zahraničných vecí SR
                                                Termín:          do 2007 

5. Zabezpečiť   monitorovanie   domácej   a  medzinárodnej  situácie  z hľadiska možnej   hrozby  použitia  chemických zbraní teroristickým spôsobom pre potrebu informovania obyvateľov.
				Zodpovední :	Ministerstvo zahraničných vecí SR
Ministerstvo vnútra SR
						Ministerstvo obrany SR
						Slovenská informačná služba
				Termín : 	trvale

6. Zabezpečiť odbornú prípravu špecialistov prvého zásahu.
				Zodpovední :	Ministerstvo vnútra SR
						Ministerstvo obrany SR
						Ministerstvo zdravotníctva SR
						Ministerstvo dopravy, pôšt a telekomunikácií SR
Ministerstvo pôdohospodárstva SR
				Termín : 	trvale

7. Zabezpečiť odbornú prípravu  zodpovedných zamestnancov v protichemickej ochrane na úrovni ústredných orgánov štátnej  správy, miestnej štátnej správy, vyšších územných celkov a miestnej samosprávy.
				Zodpovední :	ústredné orgány štátnej správy
				Termín : 	trvale

8. Zabezpečiť doplnenie plánov ochrany obyvateľstva,  havarijných  plánov a  traumatologických plánov  o protichemickú ochranu.
				Zodpovední :	ústredné orgány štátnej správy
				Termín : 	do 31.12.2003

9. Zabezpečiť  vytvorenie  skupiny   expertov  na   národnej  úrovni  koordinujúcej   výskum a vývoj v  oblasti moderných  technológií  týkajúcich  sa  protichemickej   ochrany  a ochrany  životného   prostredia,  modernizáciu  materiálového  a technického  vybavenia, využívanie  poznatkov  vedy  a ich implementáciu do praxe.
 				Zodpovední : 	Ministerstvo vnútra SR
						Ministerstvo obrany SR
						Ministerstvo hospodárstva SR                                                                                                             
            			Termín :  	do roku 2004

10. Preveriť  stav  zásob  antidot  pre  obyvateľstvo a  špecialistov  prvého  zásahu  proti     chemickým zbraniam.
                                               Zodpovední:   Ministerstvo zdravotníctva SR 
Ministerstvo vnútra SR
						Ministerstvo obrany SR
						Ministerstvo dopravy, pôšt a telekomunikácií SR
Ministerstvo pôdohospodárstva SR
    				Termín :	do 30.4.2003

11. Zabezpečiť  vytvorenie   databanky    obsahujúcej   informácie  o   prostriedkoch    individuálnej   a   kolektívnej   ochrany,   detekcie  a   dekontaminácie,   zdravotníckej  pomoci  proti  účinkom  toxických chemických látok, o plánovaných činnostiach v Slovenskej  republike  nezakázaných Dohovorom o zákaze chemických zbraní, o  stave  ničenia  zásob  chemických  zbraní  vo  svete.   
Zodpovední :  Ministerstvo hospodárstva SR
                       Ministerstvo vnútra  SR                                                                                                                          
                  			Termín :  	do roku 2004

12. Zabezpečiť plnenie relevantných legislatívnych opatrení
a) Preveriť  platnú právnu úpravu  v  oblasti  trestnej  zodpovednosti  za  teroristický   útok  s   použitím chemických zbraní. 
  			Zodpovední :	Ministerstvo spravodlivosti SR
						Ministerstvo vnútra SR
			Termín : 	do 6 mesiacov po prijatí uznesenia

b) Po preverení podľa písmena a) doplniť  relevantné  právne  normy  o problematiku  chemického  terorizmu, chemického  napadnutia a opatrení proti nemu.
				Zodpovední :	Ministerstvo vnútra SR
						Ministerstvo spravodlivosti SR
				Termín : 	pri novelizácii relevantných právnych noriem

IV. Detekcia, výstražný systém a monitorovanie 

1. Zabezpečiť   modernizáciu   vybavenia   predurčených   stacionárnych   a  mobilných   laboratórií potrebnou prístrojovou technikou. 
				Zodpovední :	Ministerstvo vnútra SR
						Ministerstvo obrany SR
						Ministerstvo zdravotníctva SR
				Termín : 	trvale

2. Zabezpečiť  modernizáciu  programu  na  prognózovanie  vývoja  šírenia  toxických  chemických  látok v prípade útoku teroristickým spôsobom.
				Zodpovední :	Ministerstvo vnútra SR
						Ministerstvo obrany SR
				Termín : 	do roku 2005

3. Zabezpečiť  pokračovanie  rozvoja  metódy -  princípu  diaľkovej  detekcie prítomnosti toxických chemických látok v ovzduší, súčasne modernizovať technické prostriedky.
Zodpovední :	Ministerstvo obrany SR
				Termín : 	do roku 2005 - 2007       

4. Zabezpečiť   zriadenie   referenčného   chemického   laboratória    na   identifikáciu    neznámych toxických chemických látok. 
				Zodpovední :	Ministerstvo obrany SR 
				Termín : 	2004 - 2007

5. Zabezpečiť   získavanie   a    vzájomnú   výmenu   informácií   o    chemickom   terorizme  a   ich vyhodnocovanie. 
				Zodpovední :	Ministerstvo zahraničných vecí SR
Ministerstvo vnútra SR 
						Ministerstvo obrany SR 
						Ministerstvo zdravotníctva SR 
						Ministerstvo hospodárstva SR 
				Termín : 	trvale

6. Zabezpečiť  varovanie  a informovanie   obyvateľov  o  hrozbe   použitia   chemických   zbraní   a  prijatých opatreniach. 
				Zodpovední :	Ministerstvo vnútra SR
						Ministerstvo obrany SR
				Termín : 	ihneď po vzniku

V.  Individuálna a kolektívna ochrana

1. Zabezpečiť  špeciálne  prostriedky  individuálnej  ochrany  pre  tímy  špecializovaných pracovísk vystavených pôsobeniu toxických chemických látok pri vykonávaní záchranných prác. 
				Zodpovední :	Ministerstvo vnútra SR
						Ministerstvo obrany SR
                                                                       Ministerstvo zdravotníctva SR
				Termín : 	trvale

2. Zabezpečiť  na základe analýzy antidotá, liečivá, diagnostiká, laboratórne chemikálie a chemikálie na dekontamináciu osôb. 
				Zodpovední :	Ministerstvo  zdravotníctva SR
						Ministerstvo obrany SR
						Ministerstvo vnútra SR
				Termín : 	trvale

3. Zabezpečiť  ochranu  vybraných  vodných zdrojov podzemnej a povrchovej vody a vodárenských zariadení,    objektov    potravinárskeho    priemyslu   a   veľkoskladov   potravín,    zabezpečenie monitorovania kvality vody pre pitné účely, vrátane prístrojovej techniky a chemikálií. 
				Zodpovední :	Ministerstvo pôdohospodárstva SR
                                                                       Ministerstvo životného prostredia SR
Ministerstvo zdravotníctva SR
						Ministerstvo obrany SR
						Ministerstvo vnútra SR
				Termín : 	trvale

4. Zabezpečiť  zriadenie   vysoko špecializovaného  pracoviska   pre  liečenie  zranení   spôsobených toxickými chemickými látkami.  
 				Zodpovední :	Ministerstvo zdravotníctva SR
						Ministerstvo obrany SR			
                                               Termín :          do roku 2004 - 2007             

VI.  Vykonanie zásahu pri použití chemických zbraní 

1. Zabezpečiť vykonanie zásahu záchrannými zložkami pri použití chemických zbraní. 
				Zodpovední :	Ministerstvo vnútra SR
						Ministerstvo obrany SR
						Ministerstvo zdravotníctva SR
				Termín : 	trvale

2. Zabezpečiť osobitné bezpečnostné opatrenia na hraniciach a režim na hraničných priechodoch. 
				Zodpovední :	Ministerstvo vnútra SR
						Ministerstvo financií SR
				Termín : 	ihneď po vzniku

3.  Zabezpečiť pochovávanie osôb a likvidáciu uhynutých zvierat.
				Zodpovední :  Ministerstvo zdravotníctva SR 
						Ministerstvo pôdohospodárstva SR 
                                                                       Ministerstvo obrany SR
						Ministerstvo vnútra SR
                                                                       Miestna štátna správa
				Termín : 	ihneď po vzniku 

VII. Medzinárodná spolupráca 

Zapájať sa do aktivít medzinárodného spoločenstva v boji proti medzinárodnému terorizmu.
			Zodpovední :	Ministerstvo zahraničných vecí SR
					Ministerstvo obrany SR
					Ministerstvo vnútra SR
					Ministerstvo zdravotníctva SR
					Ministerstvo hospodárstva SR
			Termín :	trvale

VIII. Finančné zabezpečenie

Z uvedeného vyplýva, že je potrebné  plánovať účelovo viazané finančné prostriedky na “Program ďalšieho rozvoja ochrany obyvateľov Slovenskej republiky proti chemickým zbraniam do roku 2007”,  aj vzhľadom na to, že väčšina úloh vyplývajúcich pre budovanie tohto Programu vznikla až v poslednom období a  rezorty na tieto účely neplánovali finančné prostriedky.   
Zainteresované ministerstvá  v roku 2003 budú plniť úlohy, ktoré si nevyžadujú nárast finančných prostriedkov. Na ďalší rozvoj tohto Programu ochrany je potrebné programovo viazať finančné prostriedky podľa plánovaného plnenia úloh v zmysle tohto materiálu. V rámci upresňovania úloh Programu budú kvantifikované finančné požiadavky rezortov, ktoré si budú uplatňovať prostriedky pri príprave štátneho rozpočtu na príslušný kalendárny rok.  

IX. Záver
Program ďalšieho rozvoja ochrany obyvateľov Slovenskej republiky do roku 2007 sa bude zdokonaľovať v priebehu niekoľkých rokov v rámci limitov výdavkov stanovených pre jednotlivé rozpočtové kapitoly dotknutých ministerstiev a ústredných orgánov štátnej správy na príslušný rozpočtový rok.  Je nutné, aby ministerstvá zodpovedné za plnenie jednotlivých úloh dôsledne rozpracovali a zabezpečovali napĺňanie obsahových požiadaviek v tomto materiáli. Podľa uznesenia vlády Slovenskej republiky č. 343/2002 a podľa návrhu uznesenia vlády Slovenskej republiky k tomuto materiálu vykoná každé dotknuté ministerstvo vyhodnotenie plnenia úloh z Programu a v stanovenom termíne predloží Ministerstvu vnútra Slovenskej republiky. Minister vnútra  bude každoročne predkladať na rokovanie vlády Slovenskej republiky informáciu o plnení stanovených úloh Programom.  
Z uvedeného vyplýva nutnosť aktivizovať súčinnosť  orgánov a organizácií, ktoré sa podieľajú na  riešení problematiky  ochrany obyvateľov a zaviesť systém koordinácie a spolupráce medzi nimi. 
	Odporúčame zlúčiť opatrenia pre protiradiačnú, protichemickú a protibiologickú ochranu do jedného celku. Riešiť týmto finančné zabezpečenie jednotlivých úloh komplexne a perspektívne pre ochranu obyvateľstva Slovenskej republiky vo všetkých oblastiach ohrozenia.